దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
పండగొచ్చింది... సినిమా ఏది?
మా ఎంటర్‌టైన్మెంట్ మా కివ్వండిరాబాబు బాబు అని ప్రేక్షకుల గగ్గోలుపెట్టే పరిస్థితికి వచ్చేసింది తెలుగు సినిమా పరిశ్రమ. సగటు ప్రేక్షకుడు పండగ వస్తుందంటే తమ అభిమాన హీరోల సినిమాలు వస్తాయి కుటుంబంతో సరదాగా సినిమాకి వెళ్లి చూసివద్దాం అని కోరుకుంటాడు.
TNN | Updated:
Oct 29, 2016, 12:38PM IST
&lsquo;మా ఎంటర్&zwnj;టైన్మెంట్ మా కివ్వండిరాబాబు బాబు&rsquo; అని ప్రేక్షకుల గగ్గోలుపెట్టే పరిస్థితికి వచ్చేసింది తెలుగు సినిమా పరిశ్రమ. సగటు ప్రేక్షకుడు పండగ వస్తుందంటే తమ అభిమాన హీరోల సినిమాలు వస్తాయి కుటుంబంతో సరదాగా సినిమాకి వెళ్లి చూసివద్దాం అని కోరుకుంటాడు. ఇదివరకు సినిమాను రిలీజ్ చేయాలంటే దగ్గరలో ఏం పండగ ఉందని ఆలోచించేవారు, ఎందుకంటే సంక్రాంతి, దీపావళి, దసరా, సమ్మర్&zwnj;లలో బొమ్మపడితే కాసుల వర్షం కురవడం ఖాయం. అంతేకాకుండా పండుగ బరిలో నిలిచి గెలిచిన వాడే అసలు హీరో అని అంచనాకు వచ్చి పండగ టైంలో సినిమా రిలీజ్ కోసం పోటీపడేవారు. నాటి హీరోలు చిరంజీవి , నాగార్జున, వెంకటేష్&zwnj;, బాలయ్యలు అలా పండగ సీజన్&zwnj; బరిలో నిలిచి గెలిచిన వాళ్లే.
కాని ప్రస్తుతం రోజులు మారాయి సినిమాని రిలీజ్ చేయడానికి పండగ లేదు పబ్బంలేదు. ఎందుకంటే అప్పట్లో సినిమా ఎక్కువరోజులు ఆడితేనే కాసులు కురిసేవి. కాని ఇప్పుడు ఎన్న రోజులు ఆడిందన్నది ముఖ్యం కాదు ఎంత డబ్బు వెనకేశాం అన్నదే ముఖ్యం. భారీ బడ్జెట్&zwnj;తో సినిమాతీసి దాన్ని ఎలా రాబట్టాలా అన్న ఆలోచనే తప్ప ప్రేక్షకుడిని ఎంటర్టైన్ చేస్తున్నామా లేదా అన్నది వదిలేశారు. ​ భారీ హంగులతో తెరకెక్కిస్తున్న తమ చిత్రాల టీజర్&zwnj;లను, ఫస్ట్ లుక్&zwnj;లను దీపావళి సందర్భంగా రిలీజ్ చేసి మీకిదే మహాప్రసాదం స్వీకరించండంటూ చేతులు దులుపేసుకుంటున్నారు.
దీపావళి వచ్చేసింది ప్రేక్షకుడు రెండున్నర గంటలపాటు కాలక్షేపం కోసమైనా సినిమాకి పోదాం అంటే ఒక్కటంటే ఒక్క సినిమాకూడా లేదు. కోలీవుడ్ నుండి వచ్చిన కార్తీ ఒక్కడే ఈ పండగకు దిక్కయ్యాడు. మరి మన తెలుగు హీరోల సినిమాలను పండగప్పుడు చూడటానికి టాలీవుడ్ ప్రేక్షకుడు నోచుకోలేదా అంటే అవుననే చెప్పాలి. పవన్ కళ్యాణ్ , మహేష్ బాబు , రాంచరణ్ , ప్రభాస్ , ఎన్టీఆర్ , బన్ని ఇలా అందరూ ఎవరికి వారే పెద్ద పెద్ద ప్రాజెక్ట్&zwnj;లను పట్టుకుని సంవత్సరాల పాటు సినిమాలను తీస్తూనే ఉన్నారు. తండ్రులు, తాత వారసత్వాలతో అడుగుపెట్టి 20 సంవత్సరాలు దాటినా 30 చిత్రాల మార్క్&zwnj;ని ఇంకా దాటలేదంటే మనోళ్ల స్పీడ్ ఏ స్థాయి ఉందో అర్ధం చేసుకోవచ్చు.
అగ్ర హీరోల సంగతి సరే మరి యంగ్ హీరోలకు ఏమైంది. నాని, శర్వానంద్, నితిన్, అఖిల్ లు కూడా దీపావళి పండగను బాయికాట్ చేసేశారు. ఇక సీనియర్ హీరోలు కూడా పెద్ద పెద్ద ప్రాజెక్ట్&zwnj;లనే పట్టుకుని వేలాడుతున్నారు తప్ప పండగపూట ప్రేక్షకుడిని అలరించే ఆలోచన కనిపించడం లేదు. మొత్తానికి మన తెలుగు హీరోల పుణ్యమా అని తెలుగు ఆడియన్స్&zwnj;కి ఈ దీపావళికి సినిమా పండగ లేనట్టే.